b"\n_START_ARTICLE_\nWhere Do You Go To (My Lovely)?\n_START_PARAGRAPH_\n\xc2\xabWhere Do You Go Tto (My Lovely)?\xc2\xbb er en britisk sang fra 1969 med melodi og tekst av Peter Sarstedt. Den ble spilt inn i Landsdowne Recording Studio med ber\xc3\xb8mte Ray Singer som produsent og John Mackswith som tekniker. Sangen ble utgitt p\xc3\xa5 singlen World Pacific i 1969. Den ble tildelt 1969 Ivor Novello Award sammen med David Bowies \xc2\xabSpace Oddity\xc2\xbb.\n_START_SECTION_\nOppf\xc3\xb8lger\n_START_PARAGRAPH_\nI 1997 spilte Sarstedt inn en oppf\xc3\xb8lger, \xc2\xabThe Last of Breed (Lovely 2)\xc2\xbb, som ble utgitt p\xc3\xa5 hans CD England's Lane Den plukker opp historien om Marie-Claire fra tyve \xc3\xa5r tidligere. Hun bor n\xc3\xa5 i London. Den navngir flere mennesker og steder, innbefattet Belgravia, Balletts Russes, Cape Town, Claridge's, Gstaad, John Galliano, Harrods, Jerusalem, Long Beach, Milano, Rudolf Nureyev, Palm Beach, Rio de Janeiro og Isabella Rossellini.\n_START_SECTION_\nCoverversjoner\n_START_PARAGRAPH_\nRight Said Fred har gjort en coverversjon av sangen, som l\xc3\xa5 p\xc3\xa5 den tyske singlelisten i 2006 (Den utelot det sentrale siste verset hvor Marie Claires opprinnelse blir avsl\xc3\xb8rt). Den finske rockmusikeren Hector (Heikki Harma) har spilt inn en finsk versjon under navnet \xc2\xabKuningatar\xc2\xbb (\xc2\xabDronningen\xc2\xbb)st. Sangen har referanser til supermodellbransjen og antyder at Marie-Claire er en supermodell som har steget p\xc3\xa5 den sosiale rangstigen. Den var favoritten til Nikki Sudden og hans venn Dave Cusworth (fra The Jacobites) spilte den inn. Sangen finnes p\xc3\xa5 Reclaim Bedlam, en gratis Mad Pride-CD som ble utgitt sammen med det 100. nummeret av Southwark Mind News i april 2007. Samantha McCracken gjorde en coverversjon p\xc3\xa5 albumet Best Lad Plans (2004).\n_START_SECTION_\nNorsk versjon\n_START_PARAGRAPH_\nTerje Mosnes har skrevet en norsk tekst. P\xc3\xa5 norsk b\xc3\xa6rer den tittelen \xc2\xabSi hva du tenker min kj\xc3\xa6re\xc2\xbb og inneholder referanser til datidens kjendiser, blant andre Kjell Arnljot Wig, Per \xc3\x98yvind Heradstveit og Rie Bistrup. Sangen ble utgitt p\xc3\xa5 singlen RCA NA\xc2\xa01365 i 1969, sunget av Inger Lise Andersen med Carsten Kloumans orkester. Sangen l\xc3\xa5 15 uker p\xc3\xa5 VG-lista med nr. fire som beste plassering."